དྲི་མ་གཤིས་ལ་མ་ཞུགས་པས་སྤངས་པར་བྱས་པ་ལས་བྱང་ཆུབ་
འཐོབ་པར་ནུས་པ་ཉིད་དང་། བྱང་ཆུབ་ཐོབ་པ་དེའི་ཚེ་རང་གཞན་གྱི་དོན་གཉིས་ཕུན་ཚོགས་ཀྱི་ཡོན་ཏན་གཉིས་དང་ལྡན་བར་མོས་པས་ཏེ་ཡིད་ཆེས་པ་ནི་དུས་མྱུར་བ་ཉིད་དུ་དེ་བཞིན་གཤེགས་པ་ཡི་གོ་འཕང་མཆོག་
ཐོབ་པའི་སྐལ་བ་དང་ལྡན་པར་འགྱུར་རོ། །སངས་རྒྱས་ཀྱི་ཡོན་ཏན་གྱི་སྣོད་དུ་འགྱུར་བར་བཤད་པ་ལ། བསམ་པ་སེམས་བསྐྱེད་ཁྱད་པར་ཅན་ནི། རང་གི་རྟོག་གེའི་བློས་བསམ་གྱིས་མི་ཁྱབ་བའི་ཡུལ་སངས་རྒྱས་ཀྱི་
ཁམས་འདི་ནི་རང་དང་སེམས་ཅན་གཞན་ལ་ཡོད་པ་ཉིད་དང༌། དེ་ལྟ་བུའི་རྒྱུ་ཡོད་པ་དང་དྲི་མ་གློ་བུར་བ་ཡིན་པས་སྤང་ནུས་པས་བྱང་ཆུབ་ཆེན་པོ་དེ་ཡང་བདག་འདྲ་བས་ཀྱང་ཐོབ་པར་ནུས་པ་དང་། ཐོབ་བའི་ཚེ་དོན་
གཉིས་ཕུན་སུམ་ཚོགས་པའི་ཡོན་ཏན་དང་ཕྲིན་ལས་དམ་པ་འདི་འདྲའི་ཡོན་ཏན་དང་ལྡན་པ་ཡིན་ནོ་ཞེས་ཡིད་ཆེས་ཀྱི་དད་པས་དེ་ལྟར་མོས་པའི་ཕྱིར་དེའི་སྟོབས་ཀྱིས་དགེ་བའི་ཆོས་དེ་ལ་དོན་གཉེར་གྱི་འདུན་པ་དང་
617

མཁན་ནོར་བསྟན་གསུང་འབུམ།
དགེ་བ་ལ་བརྩོན་འགྲུས་དང་དེ་དག་སྒྲུབ་པའི་ཐབས་མི་བརྗེད་པའི་དྲན་པ་དང་དེ་དག་གི་དམིགས་པ་ལ་སེམས་རྩེ་གཅིག་པའི་བསམ་གཏན་དང་དེ་དག་གི་གནས་ལུགས་མ་ནོར་བ་རྟོགས་པའི་ཤེས་རབ་ལ་སོགས་པ་ཡོན་
ཏན་ཐམས་ཅད་ཀྱི་སྣོད་དུ་གྱུར་པས་གཞན་དོན་དུ་སངས་རྒྱས་ཐོབ་པར་འདོད་པའི་ཀུན་རྫོབ་དང་དོན་དམ་པའི་བྱང་ཆུབ་ཀྱི་སེམས་ནི་རྒྱལ་སྲས་དེ་དག་ལ་རྟག་ཏུ་ཉེ་བར་གནས་པར་འགྱུར་རོ།
།བྱང་ཆུབ་ཀྱི་སེམས་དེ་ནི་
རྟག་ཏུ་ཉེ་བར་གནས་པས་རྒྱལ་བའི་སྲས་བོ་དེ་ནི་བླ་ན་མེད་པའི་བྱང་ཆུབ་ཀྱི་ལམ་ལས་ཕྱིར་མི་ལྡོག་གོ། །སྦྱོར་བ་སྦྱིན་སོགས་ཁྱད་པར་ཅན་དུ་སྒྲུབ་པ་ནི། གནས་བཞི་ཐོས་ཤིང་མོས་པ་ལས་བསོད་ནམས་ཀྱི་ཚོགས་ཀྱིས་
བསྡུས་པའི་ཕ་རོལ་ཏུ་ཕྱིན་པ་ལྔ་པོ་རྣམས་ཀྱང་ཡོངས་སུ་རྫོགས་པ་དང་ཡོངས་སུ་དག་པ་ཉིད་དུ་འགྱུར་རོ། །བསོད་ནམས་ཀྱི་ཚོགས་སྦྱིན་པ་ནས་བསམ་གཏན་གྱི་བར་གྱི་ཕ་རོལ་ཏུ་ཕྱིན་པ་ལྔ་དང་། དེ་དག་ལ་སྦྱིན་བྱ་
ལེན་པོ་གཏོང་བོ་ལྟ་བུ་རྣམ་གསུམ་རྟོག་པ་མེད་པས་དེ་ཡོངས་སུ་རྫོགས་པ་དང་། དེ་ཉིད་ཡོངས་སུ་དག་པ་ནི་དེ་ཡི་མི་མཐུན་པའི་ཕྱོགས་སེར་སྣ་དང་འཆལ་ཁྲིམས་ཁོང་ཁྲོ་ལེ་ལོ་ལ་སོགས་པ་སྤངས་པའི་ཕྱིར་རོ། །དེ་དག་
ཀྱང་གཞི་གསུམ་གྱིས་བསྡུས་ཏེ་འདི་ལྟར་སྦྱིན་པ་ལས་བྱུང་བའི་བསོད་ནམས་ནི་སྦྱིན་པ་སྟེ། ཚུལ་ཁྲིམས་ལས་བྱུང་བ་ཡང་ཚུལ་ཁྲིམས་ཡིན་ལ། བཟོད་པ་དང་བསམ་གཏན་གཉིས་ལས་བྱུང་བ་དག་ནི་སྒོམ་པ་ལས་བྱུང་བ་
618

৩৩
།དང་། བརྩོན་འགྲུས་ནི་གསུམ་པོ་ཀུན་ཏུ་འགྲོ་བ་སྟེ་ཐམས་ཅད་ལ་གྲོགས་སུ་ཡོད་པ་ཡིན་པས་དེ་ལས་བྱུང་བ་ཡང་དེ་གསུམ་དུ་འདུས་པ་ཡིན་ནོ། །བསོད་ནམས་གཞན་ཟིལ་གྱིས་གནོན་པར་བཤད་པ་ལ་
གཉིས་ལས། སྤང་བྱ་སྒྲིབ་གཉིས་ངོས་བཟུང་བ་ནི།
པ་ཡིན་བར་འདོད་ལ་སྦྱིན་སོགས་ལྔ་པོ་ཡོངས་སུ་རྫོགས་པའི་གེགས་ཡིན་ནོ། །སེར་སྣ་ལ་སོགས་པ་ཕར་ཕྱིན་ལྔའི་མི་མཐུན་པའི་ཕྱོགས་ཀྱི་རྣམ་པར་རྟོག་པ་གང་ཡིན་པ་བདེན་འཛིན་དང་བཅས་པ་དེ་ནི་ཉོན་མོངས་པའི་
སྒྲིབ་པ་ཡིན་བར་འདོད་དེ་ལྔ་པོ་ཡོངས་སུ་དག་པའི་གེགས་ཡིན་ནོ། །གཉེན་པོའི་ཤེས་རབ་མཆོག་ཏུ་བསྟན་པ་ནི། གནས་བཞི་པོའི་རང་བཞིན་མཐའ་བྲལ་བསམ་བརྗོད་ལས་འདས་པའི་ཆོས་ཉིད་མངོན་སུམ་དུ་རྟོགས་པའི་ཙ
སྦྱིན་པར་བྱ་བ་དང་སྦྱིན་པ་པོ་དང་ལེན་པ་པོ་སྟེ་འཁོར་གསུམ་ལ་མཚན་འཛིན་གྱི་རྣམ་པར་རྟོག་པའམ་གཉིས་འཛིན་གྱི་རྣམ་པར་རྟོག་བ་གང་ཡིན་པ་དེ་ནི་ཤེས་བྱའི་སྒྲིབ་
ཤེས་རབ་ལས་གཞན་ཉོན་ཤེས་ཀྱི་སྒྲིབ་པ་གཉིས་པོ་དེ་དག་ནི་ཆ་མཉམ་པར་རྩ་བ་ནས་སྤོང་བྱེད་ཀྱི་དངོས་རྒྱུ་གཞན་མེད་པ་དེ་ཡི་ཕྱིར་གནས་བཞི་རྟོགས་པའི་ཤེས་རབ་མཆོག་ཡིན་ལ།
ཤེས་རབ་དེ་ཡི་གཞིའམ་རྒྱུ་ནི་
ངེས་དོན་ཀྱི་མདོ་དང་དེའི་དགོངས་འགྲེལ་གྱི་བསྟན་བཅོས་ལ་ཐོས་པ་ཚུལ་བཞིན་བྱེད་དགོས་པ་དེ་ཡི་ཕྱིར་སྦྱིན་པ་ལ་སོགས་པ་བསོད་ནམས་ཀྱི་ཚོགས་ཐམས་ཅད་ལས་ཐོས་པ་མཆོག་ཏུ་བསྔགས་སོ། །གསུམ་པ་བསྟན་
བྱམས་
གྱ་དགུ་
ཆོས།

བཅོས་བརྩམས་པ་མཐར་ཕྱིན་པའི་དོན་ལ་གཉིས་ཏེ། བསྟན་བཅོས་མཐར་ཕྱིན་པའི་བྱ་བ་བརྗོད་པ་དང་། དེ་དག་གི་བསྡུས་པའི་དོན་ནོ། དང་པོ་ལ་གསུམ་སྟེ། གསུང་རབ་ཇི་ལྟར་བཤད་པའི་ཚུལ། ཆོས་སྤོང་གི་ལས་ལ་
བག་ཡོད་བྱ་བ་། གསུང་རབ་བཤད་པའི་བསོད་ནམས་བསྔོ་བའོ། །དང་པོ་ལ་བཞི་ལས། རྒྱུ་གང་ལས་དགོས་པ་གང་ཕྱིར་བཤད་པ་ནི། སྔར་བཤད་པའི་ཚུལ་དེ་ལྟར་ཡིད་ཆེས་པའི་གནས་སུ་གྱུར་པ་བདེ་བར་གཤེགས་
པའི་བཀའ་ངེས་དོན་གྱི་མདོ་སྡེ་དག་གི་ལུང་དང་ཤེས་བྱ་ཕྱིན་ཅི་མ་ལོག་པར་རྟོགས་པའི་རིགས་པའི་ཚུལ་དྲི་མ་མེད་པ་ལ་བརྟེན་ནས་རྗེ་བཙུན་བྱམས་པ་བདག་ཉིད་ཀྱི་རྒྱུད་ཀྱི་སྤང་བྱའི་བག་ཆགས་ཕྲ་མོ་འབའ་ཞིག་ལུས་
པ་དེ་རྡོ་རྗེ་ལྟ་བུའི་ཏིང་ངེ་འཛིན་གྱིས་དག་པའི་ཕྱིར་དང༌།
སྐལ་བ་དང་ལྡན་པའི་གདུལ་བྱ་གང་དག་གནས་བདུན་སྟོན་པའི་ཆོས་ཟབ་མོ་འདི་ལ་མོས་པ་དང་དེ་ལས་བྱུང་བའི་དགེ་བ་ཕུན་སུམ་ཚོགས་པ་ལྡན་པའི་བློ་སྟེ་ཤེས་
རབ་ཅན་གྱི་སྐྱེ་བོ་དེ་དག་རྗེས་སུ་བཟུང་བའི་ཕྱིར་རྒྱུད་བླ་མའི་བསྟན་བཅོས་འདི་བཤད་དོ། །ཚུལ་ཇི་ལྟར་བཤད་པ་ནི། ཇི་ལྟར་ན་དངོས་པོ་གསལ་བའི་རྐྱེན་སྒྲོན་མེ་དང་གློག་དང་ནོར་བུ་དང་ཉི་ཟླའི་འོད་རྣམས་ལ་བརྟེན་
ནས་གང་ཟག་གང་ཞིག་མིག་དང་ལྡན་བས་གཟུགས་ལ་ལྟ་བ་བཞིན་དཔེར་བྱས་ནས་དེ་བཞིན་དུ་འདིར་ཡང་ཆོས་རྣམས་ཀྱི་རང་དང་སྤྱི་ཡི་མཚན་ཉིད་རྒྱ་ཆེན་པོ་ཐོགས་པ་མེད་པར་མཁྱེན་པ་དོན་དང་། སེམས་ཅན་མཐའ་
མཁན་ནོར་བསྟན་གསུང་འབུམ།

བྱམས་
དགུ་བཅུ་
৩৩ །དག་གི་སྐད་མཁྱེན་པ་ངེས་པའི་ཚིག་དང་། མིང་གི་རྣམ་གྲངས་མཁྱེན་པའི་ཆོས་དང་། ཆོས་རྣམས་ཀྱི་རབ་དབྱེ་རྣམས་མཁྱེན་པའི་སྤོབས་པ་སོ་སོ་ཡང་དག་པ་རིག་པ་བཞིའི་འོད་ཀྱིས་ཤེས་བྱ་ཐམས་ཅད་
གསལ་བར་མཛད་པ་ཐུབ་པའི་དབང་པོའི་གསུང་རབ་ལ་བརྟེན་ནས་རྒྱུད་བླ་མ་འདི་ཉིད་རབ་ཏུ་བཤད་དོ། །བཤད་བྱ་བཀའི་ངོ་བོ་ནི། གསུང་རབ་གང་ཞིག་བརྗོད་བྱ་དོན་རྒྱ་ཆེན་པོ་དང་ལྡན་པའི་ཆོས་དང་ཉེ་བར་འབྲེལ་
ཞིང་། རྗོད་བྱེད་ངག་དང་ཚིག་དྲི་མ་མེད་པས་སྤང་བྱ་ཁམས་གསུམ་གྱི་ཀུན་ནས་ཉོན་མོངས་པ་ཐམས་ཅད་སྤོང་བྱེད་ཀྱི་གསུང་དང་། འབྲས་བུ་ཞི་བ་མྱ་ངན་ལས་འདས་པའི་ཕན་ཡོན་སྟོན་པར་མཛད་པའི་སྒོ་ནས་དེ་ལ་སྦྱོར་
བ་གང་ཡིན་པ་དེ་ནི་དྲང་སྲོང་ཆེན་པོ་སྟེ་སངས་རྒྱས་བཅོམ་ལྡན་འདས་ཀྱི་གསུང་ཡིན་ཞིང་དེ་དག་ལས་བཟློག་པ་ནི་མ་ཡིན་ཏེ་གཞན་མུ་སྟེགས་བྱེད་ཀྱིའོ། །འཆད་བྱེད་བསྟན་བཅོས་ཀྱི་ངོ་བོ་ནི། བསྟན་བཅོས་གང་ཞིག་
རྒྱལ་བའི་བསྟན་པ་ཁོ་ན་ཚད་མ་ཡིན་པ་འབའ་ཞིག་གི་དབང་དུ་བྱས་ནས་དེའི་རྗེས་སུ་འབྲངས་ཏེ། གང་ཟག་བསྟན་བཅོས་རྩོམ་པ་པོ་ཆོས་རྒྱུན་གྱི་ཏིང་ངེ་འཛིན་ལ་སོགས་པའི་ཡོན་ཏན་དང་ལྡན་པས་ཕྱིན་ཅི་ལོག་གི་རྣམ་
ཝཱ གཡེང་མེད་པའི་ཡིད་ཅན་གྱིས་བཤད་ལ། འབྲས་བུ་མཐར་ཐུག་གི་ཐར་པ་ཐོབ་པའི་ལམ་སྟོན་པའི་མདོ་སྡེ་དག་དང་ཚིག་དོན་རྗེས་སུ་མཐུན་བར་བཤད་པ་གང་ཡིན་པའི་བསྟན་བཅོས་དེ་ཡང་དྲང་སྲོང་ཡང་དག་པར་
621

རྫོགས་པའི་སངས་རྒྱས་ཀྱི་བཀའ་བཞིན་དུ་གུས་པས་སྤྱི་བོས་བླང་བར་འོས་སོ། །གཉིས་པ་ཆོས་སྤོང་གི་ལས་ལ་བག་ཡོད་པར་བྱ་བ་ལ་གསུམ་སྟེ། ཆོས་སྤོང་གི་ལས་སྤུང་བར་གདམས་པ། ཉམས་པའི་རྒྱུ་ངོས་བཟུང་བ།
ཉམས་པའི་འབྲས་བུ་བསྟན་པའོ། །དང་པོ་ལ་གཉིས་ལས། ལས་ཀྱི་ངོ་བོ་སྤང་བར་གདམས་པ་ནི། སངས་རྒྱས་ཀྱི་བཀའ་ལས་ལོག་པར་བྱ་མི་རུང་བའི་རྒྱུ་མཚན་གང་གི་ཕྱིར་རྒྱལ་བ་སངས་རྒྱས་ལས་ཆེས་མཁས་པའི་
གང་ཟག་འགའ་སུ་ཡང་འཇིག་རྟེན་སྲིད་པ་གསུམ་པོ་འདི་ན་ཡོད་པ་མིན་ཏེ་ཤེས་བྱ་མ་ལུས་ཇི་སྙེད་ཡོད་པ་དང་དེ་དག་གི་གནས་ཚུལ་ཕྱིན་ཅི་མ་ལོག་པའི་དེ་ཁོ་ན་ཉིད་མཆོག་ནི་ཕྱིན་ཅི་མ་ལོག་པར་ཚུལ་བཞིན་དུ་ཀུན་
མཁྱེན་ཉིད་གྱིས་མཁྱེན་གྱི་གཞན་གྱིས་ཤེས་པ་མིན་བ་དེ་ཡི་ཕྱིར་ན་དྲང་སྲོང་ཆེན་པོ་སངས་རྒྱས་རང་ཉིད་ཀྱིས་གཞག་པའི་མདོ་སྡེ་གང་ཡིན་པ་དེ་ནི་བསྟན་བཅོས་རྩོམ་པ་པོ་རང་གི་བློའི་རྣམ་པར་རྟོག་པས་མི་དཀྲུག་སྟེ་
ལོག་པར་མི་བཤད་དོ། །ལོག་པར་བཤད་པ་ལ་ཉེས་པ་ཅི་ཡོད་ཅེ་ན། དེ་ལྟར་ན་ཐུབ་པའི་ཆོས་ཀྱི་ཚུལ་མ་ནོར་བ་བཤིག་པའི་ཕྱིར་མདོའི་དོན་དཀྲུག་པ་དེ་ཡང་སངས་རྒྱས་ཀྱི་གསུང་དམ་པའི་ཆོས་ལ་ནི་གནོད་པ་བྱེད་པར་
འགྱུར་རོ། །ལས་ཀྱི་རྒྱུ་སྤང་བར་གདམས་པ་ནི། གནོད་པར་བྱེད་པ་དེ་རྒྱུ་ཅི་ལས་བྱུང་ཞེ་ན། ཉོན་མོངས་པས་རྨོངས་པའི་བདག་ཉིད་ཅན་རྣམས་ཀྱིས་འཕགས་པ་ལ་སྐུར་བ་འདེབས་བ་དང་འཕགས་པ་དེས་གསུངས་པའི་
མཁན་ནོར་བསྟན་གསུང་འབུམ།

གོ་གཅིག་
৩৩
།དམ་པའི་ཆོས་ལ་བརྙས་པ་གང་ཡིན་པ་དེ་ཀུན་རང་གི་ལྟ་བ་ངན་པ་ལ་མཐའ་གཅིག་ཏུ་ཞེན་ལྟས་བྱས་ལ། རྒྱུ་མཚན་དེས་ན་རང་གི་ལྟ་བ་ངན་པ་ལ་ཞེན་ལྟའི་དྲི་མ་ཅན་དུ་གྱུར་པ་དེ་ལ་བློ་མི་སྦྱར་ཏེ་སྦྱར་ན་
ཡང་དག་པའི་ལྟ་བ་ལ་བློ་བསྒྱུར་དུ་མི་རུང་བའི་ཉེས་པར་འགྱུར་ཏེ། དཔེར་ན། གོས་སྣུམ་གྱི་དྲི་མ་མེད་པའི་གཙང་མ་ནི་ཚོན་གྱིས་ཁ་དོག་རྣམ་པར་འགྱུར་གྱི་སྣུམ་གྱི་དྲི་མས་གོས་པ་ནི་དེ་ལྟ་མིན་ནོ། །གཉིས་པ་ཉམས་པའི་
རྒྱུ་ངོས་བཟུང་བ་ནི། བློ་དམན་པ་སྟེ་ཤེས་རབ་ཆུང་བའི་ཕྱིར་དང་། དཀར་པོའི་ཆོས་ལ་ཡིད་ཆེས་པའི་མོས་པ་བྲལ་བའི་ཕྱིར་དང་། ལྟ་བ་སོགས་དམན་པ་ལ་མཆོོག་ཏུ་འཛིན་པའི་ལོག་པའི་ང་རྒྱལ་ལ་བརྟེན་པའི་ཕྱིར་དང་།
ཡང་དག་པ་དམ་པའི་ཆོས་ཀྱིས་ཕོངས་པའི་ལས་བསགས་བས་བསྒྲིབས་པའི་བདག་ཉིད་ཅན་ཡིན་པ་ཉིད་ཀྱི་ཕྱིར་དང་། དགོངས་པ་ཅན་གྱི་མདོའི་དོན་ལ་སྒྲ་ཇི་བཞིན་དུ་འཛིན་པས་དྲང་དོན་དེ་ཉིད་ལ་ངེས་དོན་དུ་འཛིན་
པའི་ཕྱིར་དང་། ཟས་གོས་སོགས་ཀྱི་ཟང་ཟིང་ལ་ཆགས་པས་རྙེད་ལ་བརྐམ་པའི་ཕྱིར་དང་། རྟག་ཆད་ཀྱི་ལྟ་བ་ངན་པའི་དབང་དུ་སོང་བའི་ཕྱིར་དང་། དམ་པའི་ཆོས་སུན་འབྱིན་པའི་སྡིག་པའི་གྲོགས་པོ་ལ་བརྟེན་པའི་ཕྱིར་
》 དང་། དམ་པའི་ཆོས་ཚུལ་བཞིན་དུ་འཛིན་པའི་བཤེས་གཉེན་དང་ཐག་རིང་དུ་བསྲིངས་པའི་ཕྱིར་དང་། ཡང་དག་པའི་ཆོས་ལ་ཡིད་མི་ཆེས་ཤིང་མོས་པ་དམན་པའི་ཕྱིར་ན་རྒྱུ་བཅུ་པོ་དེས་དེ་བཞིན་གཤེགས་པ་དགྲ་བཅོམ་
623

པ་སངས་རྒྱས་རྣམས་ཀྱི་ཆོས་དེ་སྤོང་བར་བྱེད་དོ། །གསུམ་པ་ཉམས་པའི་འབྲས་བུ་བསྟན་པ་ལ་གཉིས་ལས། ངན་འགྲོར་ལྟུང་བ་ནི། བླང་དོར་ལ་མཁས་པ་རྣམས་ཀྱིས་ནི་ཇི་ལྟར་ཟབ་མོའི་ཆོས་ལས་ཉམས་པ་ལ་འཇིགས་
ཤིང་སྐྲག་པར་བྱ་བ་དེ་བཞིན་དུ་མཁས་པ་རྣམས་ཀྱིས་སྲེག་པར་བྱེད་པའི་མེ་དང་ནི་གསོད་པར་བྱེད་པའི་མི་བཟད་པའི་སྦྲུལ་གདུག་པ་དང་སྲོག་ཕྲོག་པའི་གཤེད་མ་རལ་གྲི་ཐོགས་པ་དང་ནི་གནམ་ལྕགས་ཀྱི་ཐོག་ལའང་
ཤིན་ཏུ་འཇིགས་པར་མི་བྱ་སྟེ། དེ་ཅིའི་ཕྱིར་ཞེ་ན། མེ་དང་སྦྲུལ་གདུག་པ་དང་དགྲ་དང་རྡོ་རྗེའི་མེས་ནི་སྟེ་ཐོག་གིས་གནོད་པ་ཆེ་ན་ཚེ་འདིའི་སྲོག་དང་བྲལ་བ་ཙམ་ཞིག་བྱེད་དེ་དེ་རྣམས་ལ་བརྟེན་ནས་དེ་ལས་གཞན་དམྱལ་
བ་མནར་མེད་པ་རྣམས་ཀྱི་འགྲོ་བ་ཤིན་ཏུ་འཇིགས་པར་ནི་འགྲོ་བར་མི་འགྱུར་རོ། །ཐར་པ་མི་འཐོབ་པ་ནི། གང་ཟག་གང་ཞིག་གིས་དུས་ལན་ཅིག་ཙམ་མིན་པར་ཡང་དང་ཡང་དུ་སྡིག་པའི་གྲོགས་པོ་རྒྱང་འཕེན་པ་སོགས་ ི
བསྟེན་པས་སངས་རྒྱས་ལ་གསོད་པར་འདོད་པའི་ངན་སེམས་དང་ལྡན་པར་གྱུར་པས་དེ་བཞིན་གཤེགས་པའི་སྐུ་ལ་ཁྲག་འབྱིན་པ་དང་། རང་གི་ལུས་བསྐྱེད་པའི་བ་དང་མ་དང་འཕགས་པ་དགྲ་བཅོམ་པ་གསོད་བ་ལ་
སོགས་བྱ་བ་མིན་པ་གསུམ་པོ་བྱེད་དེ་མཆོག་གི་ཚོགས་དགེ་འདུན་རྣམས་སོ་སོར་དབྱེན་གྱིས་འབྱེད་པ་བྱེད་པའི་མི་དེ་ཡང་ཆོས་ཉིད་ཀྱི་དོན་ལ་ངེས་པར་བསམས་ནས་བསྒོམས་ན་མྱུར་དུ་སྒྲིབ་པ་ལྔ་པོ་དེ་ལས་ཐར་བར་
མཁན་ནོར་བསྟན་གསུང་འབུམ།

བྱམས་
༣ ༄༅། །འགྱུར་གྱི། གང་ཟག་གང་ཞིག་ཡིད་ནི་ཐེག་ཆེན་གྱི་དམ་པའི་ཆོས་ལ་སྡང་བར་བྱེད་པ་དེ་ལ་ཐར་པ་ག་ལ་ཡོད་དེ་ཐར་བའི་རྒྱུར་གྱུར་པའི་དགེ་བ་ལ་རྒྱབ་ཀྱིས་ཕྱོགས་པའི་ཕྱིར་རོ། །གསུམ་པ་གསུང་རབ་
བཤད་པའི་བསོད་ནམས་བསྔོ་བ་ནི། འབྲས་བུ་དཀོན་མཆོག་གསུམ་དང་། རང་བཞིན་གྱིས་རྣམ་བར་བྱང་བའི་ཁམས་དང་། དེ་གློ་བུར་གྱི་དྲི་མ་མེད་པའི་བྱང་ཆུབ་དང་། དེའི་ཡོན་ཏན་དང་། ཕྲིན་ལས་ཏེ་རྡོ་རྗེ་ལྟ་བུའི་དོན་
གྱི་གནས་རྣམ་པ་བདུན་མདོ་དང་མཐུན་པར་ཚུལ་བཞིན་དུ་ཕྱིན་ཅི་མ་ལོག་པར་བཤད་པ་ལས་མགོན་པོ་བྱམས་པ་བདག་གིས་དགེ་བ་གང་ཞིག་ཐོབ་པ་དེས་ནི་དམིགས་པའི་ཡུལ་འགྲོ་བ་ཁམས་གསུམ་པོ་འདི་དག་གིས་
གནས་སྐབས་སུ་མཐའ་ཡས་པའི་འོད་མངའ་བའི་དྲང་སྲོང་ཆེན་པོའི་སྐུ་མགོན་པོ་ཚེ་དཔག་ཏུ་མེད་པ་དེ་ཉིད་མཐོང་ཞིང་དེ་མཐོང་ནས་དེ་ལས་ཆོས་ཐོས་ནས་ཀྱང་ནི་ཆོས་ཀྱི་མིག་དྲི་མ་མེད་པ་མཐོང་བའི་ལམ་སྐྱེས་ཏེ་ི
མཐར་བྱང་ཆུབ་ཀྱི་གོ་འཕང་མཆོག་སངས་རྒྱས་དེ་ཐོབ་པར་ཤོག་ཅིག གཉིས་པ་དེ་དག་གི་བསྡུས་དོན་ནི། རྒྱུ་གང་ལས་རྒྱུ་མཚན་ནམ་དགོས་པ་གང་གི་ཕྱིར་བཤད་པ་ནི་དེ་ལྟར་ཡིད་ཆེས་སོགས་དང་། ཇི་ལྟ་བུར་བཤད་
་ པ་ནི་ཇི་ལྟར་གློག་སྒྲོན་ཞེས་སོགས་དང་ནི། དོན་གང་ཞིག་གང་བཤད་པ་ནི་གང་ཞིག་དོན་ལྡན་ཞེས་སོགས་དང་། རྒྱུ་མཐུན་པ་གང་ཡིན་བ་དེ་ནི་གང་ཞིག་རྒྱལ་བའི་ཞེས་སོགས་གང་ཡིན་ཏེ་དེ་ལྟར་ཡིད་ཆེས་སོགས་

མཁན་ནོར་བསྟན་གསུང་འབུམ།
ཚིགས་སུ་བཅད་པ་བཞིས་རིམ་པར་བསྟན་ཏོ། །དེ་ནས་གང་ཕྱིར་རྒྱལ་ལས་སོགས་ཡང་ཚིགས་སུ་བཅད་པ་གཉིས་ཀྱིས་ཆོས་སྤོང་བའི་ལས་ཀྱིས་བདག་ཉིད་དག་པ་ཡི་ཐབས་དང་།
དེ་ནས་བློ་དམན་ཞེས་སོགས་ཚིགས་བཅད་གཅིག་གིས་ཉམས་པའི་རྒྱུ་བསྟན་ལ། དེ་ནས་ཇི་ལྟར་ཟབ་མོའི་ཞེས་སོགས་ཚིགས་སུ་བཅད་པ་ནི་གཉིས་ཀྱིས་ཆོས་ལས་ཉམས་པའི་
འབྲས་བུ་བསྟན་པ་ཡིན་ལ། གནས་སྐབས་རྒྱལ་བའི་འཁོར་གྱི་དཀྱིལ་འཁོར་དུ་སྐྱེས་ཏེ་མི་སྐྱེ་བའི་ཆོས་ལ་བཟོད་པ་ཐོབ་པ་དང་། མཐར་ཐུག་ཏུ་བྱང་ཆུབ་མཆོག་ཐོབ་པའི་ཆོས་གསུང་
རབ་ཀྱི་དགོངས་པ་བརྗོད་པས་མདོར་ན་གནས་མཐར་གྱི་འབྲས་བུ་རྣམ་པ་གཉིས་ནི་ཚིགས་བཅད་ཐ་མ་བསྔོ་བ་ཡིས་ནི་བསྟན་པ་ཡིན་ནོ། །ཐེག་པ་ཆེན་པོ་རྒྱུད་བླ་མའི་བསྟན་བཅོས་
626

སིད བྱམས་
གོ་གསུམ་
৩৩
།དཀོན་མཆོག་གི་རིགས་རྣམ་པར་དབྱེ་བ་ལས་ཕན་ཡོན་གྱི་སྐབས་ཏེ་ལྔ་པའོ།། །།ཐེག་པ་ཆེན་པོ་རྒྱུད་བླ་མའི་བསྟན་བཅོས་མགོན་པོ་བྱམས་པས་མཛད་པ་རྫོགས་
སོ།། །།གསུམ་པ་འགྱུར་བྱང་དང་མཛད་བྱང་སྨོས་པ་ནི། དཔལ་གྲོངཁྱེར་དཔེ་མེད་ཀྱི་མཁས་པ་ཆེན་པོ་བྲམ་ཟེ་རིན་ཆེན་རྡོ་རྗེའི་དབོན་པོ་པཎྜི་ཏ་མཁས་པ་ཆེན་པོ་སད་ཛྙཱ་ན་དང་།
ལོ་ཙཱ་བ་ཤཱཀྱའི་དགེ་སློང་རྔོག་ལོ་ཆེན་པོ་བློ་ལྡན་ཤེས་རབ་ཀྱིས་གྲོང་ཁྱེར་དཔེ་མེད་དུ་བསྒྱུར་བའོ།། །།འཕགས་པའི་འགྲེལ་བ་དང་མཁས་པའི་ཞལ་རྒྱུན་གཉིས་ལ་གཏུགས་ཏེ་
རང་བཟོ་མེད་པར་སྔོན་བྱོན་སྤྲུལ་པའི་ལོ་པཎ་རྣམས་ཀྱི་རྗེས་སུ་ཞུགས་པ་སྤྲང་བན་གཞན་ཕན་པས་མཆན་དུ་བཏབ་པ་འདིས་ཀྱང་བསྟན་པ་ལ་བྱ་བ